Bláa Lónið er nú komið með alla sína starfsemi í Vakann , gæða - og umhverfiskerfi ferðaþjónustunnar . Nýjasta vottunin er Silica Hótel með 4 stjörnur superior og Moss veitingastaður sem er nú gæðavottaður . Fyrir var Bláa Lónið með vottun fyrir Blue Café , Blue Lagoon , Lava Restaurant og The Retreat Hotel sem fékk nýlega 5 stjörnu superior flokkun Vakans , fyrst hótela á Íslandi . Fyrir alla starfsemina er Bláa Lónið síðan einnig með gullvottun í umhverfishluta Vakans . Óskum við eigendum og starfsfólki öllu innilega til hamingju með framúrskarandi árangur .